**La mare**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mare, soare, relaxare

Pe plaja lungă cât o zare,

Chipuri, slipuri, pe nisipuri,

Pe prosoape, mii de trupuri

Stilizate, frumos bronzate,

De natură înzestrate,

Băiețoi și fetișcane,

Ori prea slabi, ori dolofane!

Sunt și Buune!, ce plăcere!

Ochii văd, inima cere,

Însă mintea: „nu se poate!”

Înghite sec și stai de(o)parte!

Găsind un loc...acum, tresar!

Mai bine era să fiu corsar

Să-nalț o velă-n caravelă,

Nu o parcelă sub umbrelă

Sub umbra unui zmeu

Desenat de un curcubeu,

Purtat pe cer de-un băiețel

Cum plimbă, doamna, un cățel

Iar o fetiță jucăușă,

În mână cu o găletușă,

Ca să crească încă un pic

Udă...castelul de nisip!

Alta, creață, nu prea mică,

Sapă încet c-o lopățică

Cu sârguință, o mică Mare

Doar la un metru depărtare

Visând la mâine, de se poate

Ca Sirena o să-noate

În Atlantida, la Tezaur,

La Peștișorul, ei, de aur.

Concertul valurilor înspumate

Acompaniat de un pescăruș,

Întrerupt de-un „țigănuș”

Cu magazinul său pe roate

Dealer nou de la Vânzări,

Slipuri, șlapi, colaci, brățări,

Cu versuri - șmechere tertipuri

Să-și vândă și alte „nimicuri”!

Dar deodată am tresărit,

O minge-n cap m-a nimerit,

Întrerupându-mi fantezia

De-a conclude poezia!...

Mare, soare, relaxare...

Pe nisipuri, chipuri...slipuri!!!...